

REPUBLIKA HRVATSKA

OPĆINA CISTA PROVO

OSNOVNA ŠKOLA JOSIPA JOVIĆA

ARŽANO, Ulica Petra Žaje 2

OIB: 69649940088

KLASA: 011-02/24-01/02

URBROJ:2181-316-01-24-1

Aržano, 29.5. 2024. godine

**PRAVILNIK**

**O IZMJENAMA I DOPUNAMA PRAVILNIKA O RADU**

Ravnateljica Škole:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kristina Aračić

Na temelju članka 26. i 27. Zakona o radu (Narodne novine, broj 93/14, 127/17, 98/19,

151/22 i 64/23 - OUSRH od 14. 6. 2023.) i članka 58.Statuta Osnovne školeJosipa Jovića, Ulica Petra Žaje 2, 21246 Aržano, nakon prethodnog savjetovanja sa sindikalnim povjerenikom s pravima i obvezama radničkog vijeća, Školski odbor Osnovne škole Josipa Jovića na sjednici održanoj 29.5.2024. donio je

**PRAVILNIK**

**O IZMJENAMA I DOPUNAMA PRAVILNIKA O RADU**

**Članak 1.**

U Pravilniku o radu Osnovne škole Josipa Jovića, Ulica Petra Žaje 2, 21246 Aržano (Klasa: 011-02/23-01/1, URBROJ: 2181-316-01-23-1 od 5.6.2023) članak 16. stavak 7. mijenja se i glasi:

„(7) Poslove tajnika 1 u Školi može obavljati osoba koja je završila:

a) sveučilišni integrirani prijediplomski i diplomski studij pravne struke ili stručni diplomski studij javne uprave,

b) stručni prijediplomski studij upravne struke, ako se na natječaj ne javi osoba iz točke a) ovoga stavka.«.

**Članak 2.**

U članaku 16. stavaku 8. Podstavci 8.1. i 8.2. mijenjaju se i glase:

(8.1.) Uvjeti za obavljanje poslova voditelja računovodstva 1 su:

1. sveučilišni integrirani prijediplomski i diplomski studij ekonomije ili stručni

diplomski studij ekonomije,

1. stručni prijediplomski studij ekonomije, ako se na natječaj ne javi osoba iz točke a).

(8.2.) Uvjet za stručnog radnika na tehničkom održavanjukoji obavlja poslove domara odnosno školskog majstora *je* završena srednja škola tehničke struke te zdravstvena sposobnost za obavljanje poslova s posebnim uvjetima rada.

Uvjerenje o posebnoj zdravstvenoj sposobnosti pribavlja se prije sklapanja ugovora o radu u skladu s posebnim propisima te dokazuje uvjerenjima ovlaštenih zdravstvenih ustanova.

Liječnički pregled se obavlja prije sklapanja ugovora o radu, a troškove liječničkog pregleda snosi Škola.

Osoba iz ovoga stavka koja obavlja i poslove ložačacentralnog grijanja mora imati i položen stručni ispit za ložača centralnog grijanja prema Pravilniku o poslovima upravljanja i rukovanja energetskim postrojenjima i uređaji.

Uvjet za radno mjesto čistača/spremača je završena osnovna škola.

**Članak 3.**

U članku 19. stavku 6. podstavci 3. i 4. mijenjaju se i glase:

– s radnikom koji u Školi ima zasnovan radni odnos na neodređeno nepuno radno vrijeme, do

punog radnog vremena u Školi u kojoj je zaposlen,

- na zahtjev radnika zaposlenog u Školi na neodređeno vrijeme, premještajem u drugu školsku

ustanovu, na temelju sporazuma ravnatelja školskih ustanova,“.

Iza podstavka 5. dodaje se podstavak 6. koji glasi:

„– s osobom koja je tijekom studija bila korisnik državne stipendije Ministarstva za STEM

nastavničke studije i koja je, sukladno uvjetima stipendiranja, preuzela obvezu rada u školskoj

ustanovi.“.

Iza stavka 6. dodaje se novi stavak 7. koji glasi:

„(7) Ako se na natječaj ne javi osoba koja ispunjava uvjete iz članka 105. ovoga Zakona za rad učitelja i nastavnika u osnovnoj i srednjoj školi, radni odnos može se zasnovati bez natječaja na određeno vrijeme do godinu dana s osobom u mirovini koja ispunjava uvjete natječaja, s mogućnošću produljenja ugovora na određeno vrijeme za dodatnih godinu dana, ali ne dulje od 67. godine života.“.

U dosadašnjem stavku 7. koji postaje podstavak 8. iza riječi „Zakona o odgoju I obrazovanju u osnovnoj I srednjoj školi“ dodaju se riječi: „niti se radni odnos zasnuje s osobom iz stavka 7. ovoga članka“.

Iza dosadašnjeg stavka 7. koji postaje stavak 8. dodaju se stavci 9. i 10. koji glase:

„(9) Popise i konktakte osoba iz stavka 6. podstavka 6. ovoga članka Ministarstvo dostaviti Školi na zahtjev, na temelju kojeg će Škola uputiti službeni poziv osobi za zasnivanje radnog odnosa.

(10) Odbijanje ili ne prihvaćanje poziva Škole iz stavka 9. ovoga članka smatrat će se kršenjem uvjeta stipendiranja.“.

**Članak 4.**

Članak 94. mijenja se i glasi:

„(1) Republika Hrvatska kao punopravna članica Europske unije sudjeluje u upravljanju i radu europskih škola te upućuje odgojno-obrazovne radnike na rad u europske škole.

(2) Odgojno-obrazovni radnik koji je prije upućivanja na rad iz stavka 1. ovoga članka imao

zasnovan radni odnos na puno neodređeno vrijeme, ima pravo povratka na rad, na poslove

koje je obavljao prije upućivanja, bez provedbe javnog natječaja, sukladno sporazumu između

radnika i poslodavca.

(3) Odgojno-obrazovni radnik izabran za rad u hrvatskoj nastavi u inozemstvu ili osoba koja je izabrana za lektora hrvatskog jezika i književnosti na visokoškolskoj ustanovi u inozemstvu, a koja je prije upućivanja imala zasnovan radni odnos u Školi na neodređeno vrijeme, ima pravo povratka na rad, na poslove koje je obavljala prije upućivanja, bez provedbe javnog natječaja, sukladno sporazumu između radnika i Škole.

(4) Radnik iz stavaka 1. i 3. ovoga članka ima se pravo vratiti na rad u Školu u kojoj je prethodno radio ako o svojoj namjeri povratka obavijesti Školu najkasnije u roku od sedam dana od dana prestanka trajanja izbora iz stavaka 1. i 3. ovoga članka.

(5) Ako radnik iskoristi pravo iz stavaka 2. i 3. ovoga članka, ima pravo povratka na poslove na kojima je prethodno radio u roku od sedam dana od dana dostave obavijesti iz stavka 4. Ovoga članka.“.

**Članak 5.**

Ovaj Pravilnik stupa na snagu osmoga dana od dana objave na oglasnoj ploči Osnovne škole

Josipa Jovića.

KLASA: 011-02/24-01/02

URBROJ:2181-316-01-24-1

U Aržanu, 29.05.2024. godine

**PREDSJEDNICA ŠKOLSKOG ODBORA:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zdenka Ljubičić

Ovaj Pravilnik je objavljen na oglasnoj ploči Osnovne škole Osnovne školeJosipa Jovića, Ulica Petra Žaje 2, 21246 Aržano dana 29. svibnja 2024. godine, a stupio je na snagu dana 6. lipnja 2024. godine.

**RAVNATELJICA:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kristina Aračić